Coba jelasin Tudor England dari Sejarah England dalam bahasa melayu dong

Dengan Henry VII menaiki takhta pada 1485, Perang Bunga Ros berakhir, dan Tudor akan terus memerintah England selama 118 tahun. Secara tradisinya, Pertempuran Bosworth Field dianggap menandakan berakhirnya Zaman Pertengahan di England, walaupun Henry tidak memperkenalkan sebarang konsep baru terhadap monarki, dan bagi kebanyakan masa pemerintahannya, kekuasaannya adalah renggang. Beliau menuntut takhta melalui penaklukan dan penghakiman Tuhan dalam pertempuran. Parlimen dengan segera mengakuinya sebagai raja, tetapi golongan Kerabat York masih belum kalah. Namun begitu, beliau berkahwin dengan anak perempuan sulung Edward IV, Elizabeth, pada bulan Januari 1486, dengan itu menyatukan kerabat York dan Lancaster.

Kebanyakan raja-raja Eropah tidak percaya Henry akan bertahan lama, dan dengan itu tidak rela menuntut perlindungan terhadapnya. Plot pertama menentangnya adalah Pemberontakan Stafford dan Lovell 1486, yang tidak menampakkan sebarang ancaman yang serius. Tetapi anak saudara Richard III John de la Pole, Earl Lincoln, cuba lagi pada tahun berikutnya. Menggunakan budak petani bernama Lambert Simnel, yang menyamar sebagai Edward, Earl Warwick (Warwick sebenar telah dikunci di Menara London), beliau mengetuai 2000 orang tentera upahan Jerman dibayar oleh Margaret dari Burgundy ke England. Mereka dikalahkan dan de la Pole terbunuh dalam Pertempuran Stoke, di mana kesetiaan sebahagian daripada tentera diraja kepada Henry dipersoalkan. Raja, menyedari bahawa Simnel semata-mata korban penipuan, diambil kerja di dapur diraja.

Ancaman yang lebih serius adalah Perkin Warbeck, seorang pemuda Flemish yang menyamar sebagai anak Edward IV, Richard. Sekali lagi menikmati sokongan Margaret dari Burgundy, dia telah menyerang England empat kali dari 1495–1497 sebelum dia akhirnya ditangkap dan dimasukkan ke dalam Menara London. Kedua-dua Warbeck dan Earl Warwick terlalu berbahaya untuk dibiarkan walaupun dalam kurungan, dan Henry terpaksa menjatuhkan hukuman mati ke atas mereka pada 1499 sebelum Ferdinand dan Isabella dari Sepanyol membenarkan anak perempuan mereka Catherine datang ke England dan berkahwin dengan anaknya Arthur.

Pada 1497, Henry menumpaskan pemberontak Cornish yang berarak di London. Waktu selebihnya ketika pemerintahan Henry VII adalah agak aman, walaupun terdapat kebimbangan mengenai pewarisan selepas kematian isterinya Elizabeth dari York pada 1503.

Dasar luar Henry VII adalah suatu yang aman. Beliau telah membentuk satu pakatan dengan Sepanyol dan Maharaja Rom Suci Maximilian I, tetapi dalam 1493, apabila mereka berperang dengan Perancis, England telah diheret ke dalam konflik. Dengan takhtanya yang tidak stabil dan cengkaman kuasa yang tidak terjamin, Henry tidak mempunyai keinginan untuk berperang. Dia segera mencapai persefahaman dengan Perancis dan melepaskan semua tuntutan ke atas wilayah mereka kecuali pelabuhan Calais, menyedari tiada apa yang boleh dilakukan untuk menghalang mereka daripada menggabungkan Duchy Brittany. Sebagai balasan, Perancis bersetuju untuk mengiktirafnya sebagai raja dan berhenti memberi perlindungan kepada penyamar. Tidak lama selepas itu, mereka menjadi sibuk dengan petualangan di Itali dan mengalihkan perhatian mereka dari England. Henry turut mencapai persetujuan dengan Scotland, bersetuju untuk berkahwin dengan anak perempuannya, Margaret, kepada raja negara itu James IV.

Sebaik menjadi raja, Henry mewarisi kerajaan yang sangat lemah dan direndahkan oleh Perang Bunga Ros. Perbendaharaan kosong, setelah dihabiskan oleh mertua Edward IV selepas kematiannya. Melalui dasar fiskal yang ketat dan kutipan dan rampasan cukai yang kadang-kadang kelihatan kejam, Henry berjaya mengisi semula perbendaharaan menjelang masa kematiannya. Beliau juga berjaya membina semula jentera kerajaan.

Pada 1501, anak raja, Arthur, telah mengahwini Catherine dari Aragon, meninggal dunia akibat penyakit pada usia 15 tahun, meninggalkan anak lelaki yang lebih muda Henry, Duke York, sebagai warisnya. Apabila raja itu sendiri meninggal dunia pada 1509, kedudukan dinasti Tudor adalah selamat, dan anaknya menggantikan beliau tanpa ditandingi.